cyanic-selkie/wikianc huggingface dataset:
அல்டைர் 8800
பாப்புலர் எலெக்ட்ரானிக்ஸ்
ஜனவரி 1972இல் பாப்புலர் எலெக்ட்ரானிக்ஸ் மாத இதழ் எலெக்ட்ரானிக்ஸ் வோர்ல்டு என்னும் இன்னொரு ஃசிப்-டேவிஸ் மாத இதழோடு ஒன்றியது. ஆசிரியர் குழு மாற்றத்தால் வருந்திய கட்டுரையாளர்கள் பலர் அதற்குப் போட்டி மாத இதழான ரேடியோ-எலெக்ட்ரானிக்ஸ் என்ற இதழுக்கு எழுதத் தொடங்கினார்கள். 1972, 1973 இல் பல சிறந்த கலப்பெட்டிக் கட்டுமானத் திட்டங்கள் ரேடியோ-எலெக்ட்ரானிக்ஸ் இதழில் வந்தன.
அடுத்து ரேடியோ-எலெக்ட்ரானிக்ஸ் இதழின் ஜூலை 1974 பதிப்பில் ஜானத்தன் டைடஸ் மார்க்-8 8008 அடிப்படையில் உருவாக்கிய கணினியை அட்டைப்படத்தில் சிறப்பித்துக் காட்டியது. இன்டெல் 8008 ஐ விட மேம்பட்ட இன்டெல் 8080 இன் அடிப்படையில் ஒரு கணினியைப் படைக்க மிட்ஸ் ஈடுபட்டிருந்தது என்று அறிந்திருந்த பாப்புலர் எலெக்ட்ரானிக்ஸ் ஆசிரியர்களில் ஒருவரான லெஸ் சாலமன், அதன் ஜனவரி 1975 அட்டைப்படச் சிறப்புத்திட்டத்துக்கு அதுதான் சரியாக இருக்கும் என்று கருதினார். அவர்களுடைய தொலைக்காட்சித் தட்டச்சுக்கருவியையோ மார்க்-8 கணினியையோ கட்டுமானம் செய்ய ஆர்வலர்கள் திணறிக் கொண்டிருந்தார்கள். எல்லா உதிரிப்பாகங்களையும் வாங்கிச் சரியாகக் கட்டமைத்து அவற்றை வேலை செய்ய வைப்பதற்கு மிகக்கடுமையான முயற்சி தேவைப்பட்டது. அதனால் தங்கள் அடுத்த திட்டத்துக்குத் தொழில்முறை நேர்த்தியுடன் கூடிய பெட்டியிலுள்ள கலப்பெட்டி வேண்டும் என்று ஆசிரியர்கள் நினைத்தார்கள்.
எட்வர்டு ராபர்ட்ஸும் அவரது தலைமைப் பொறியாளர் பில் யேட்ஸும் தங்கள் கணினியின் முன்மாதிரிப் பெட்டியை அக்டோபர் 1974 இல் நிறைவு செய்து நியூ யார்கில் இருந்த பாப்புலர் எலெக்ட்ரானிக்ஸ் அலுவலகத்துக்குத் தொடர்வண்டி விரைவுப்பொதி மூலம் அனுப்பி வைத்தார்கள். ஆனால், சரக்கக நிறுவனத்தில் வேலைநிறுத்தம் நடந்ததால் அவர்கள் அனுப்பிய பொதி பாப்புலர் எலெக்ட்ரானிக்ஸ் அலுவலகத்துக்கு வந்து சேரவில்லை. அந்தக் கணினியின் பலவேறு நிழற்படங்கள் பத்திரிக்கை ஆசிரியர் சாலமனிடம் ஏற்கனவே இருந்ததால் அவற்றை வைத்தே அவர்கள் அட்டைப்படக் கட்டுரையை எழுதத் தொடங்கினார்கள். தன்னிடமிருந்த ஒரே முன்மாதிரியை இழந்த ராபர்ட்ஸ் இன்னொரு முன்மாதிரிப் பெட்டியைக் கட்டத் தொடங்கினார். இதழின் அட்டையிலிருந்த கணினி வெறும் குமிழ்களும் விளக்குகளும் கொண்ட வெற்றுப் பெட்டிதான். முழுநிறைவு பெற்ற அல்டைர் கணினி இதழின் அட்டைப்படத்திலிருந்த கணினியிலிருந்து முற்றிலும் மாறுபட்ட சுற்றுப்பலகை தளவமைப்பைக் (circuit board layout) கொண்டிருந்தது. பாப்புலர் எலெக்ட்ரானிக்ஸ் ஜனவரி 1975 பதிப்பு ஒரு வாரத்துக்கு முன்பே 1974 கிறிஸ்துமஸ் சமயத்தில் செய்தித்தாள் கடைகளில் வந்திருந்தது. விற்பதற்குப் போதிய பெட்டிகள் இல்லாவிட்டாலும் அல்டைர் 8800 கணினிக் கலப்பெட்டியும் அப்போதே விற்பனைக்கு அறிவிக்கப்பட்டது.
பெயர்க்காரணம்
மிட்ஸ் நிறுவனத்தின் வழக்கமான படைப்புகள் "மாடல் 1440 கால்குலேட்டர்" அல்லது "மாடல் 1600 டிஜிட்டல் வோல்ட்மீட்டர்" என்பது போன்ற பொதுப்படையான பெயர்களைத்தான் கொண்டிருந்தன. தனது புதிய படைப்பை வடிவமைப்பதில் முனைப்பாக இருந்த எட் ராபர்ட்ஸ் தன் கணினிக்குப் பெயர் வைக்கும் பொறுப்பை பாப்புலர் எலெக்ட்ரானிக்ஸ் இதழின் ஆசிரியர் குழுவிடமே விட்டிருந்தார். இதற்கும் பெயரை PE-8 (பாப்புலர் எலெக்ட்ரானிக்ஸ் - 8 பிட்டு) என்ற பெயரை வைக்கலாமா என்று நினைத்த ஆசிரியர் குழு, அது மிகவும் சலிப்பூட்டும் பெயர் என்று அதைக் கைவிட்டுவிட்டு, ஒரு தனிக்கணினியைப் படைப்பது ஒரு நட்சத்திர நிகழ்வு என்று கருதி விண்ணில் ஒளிரும் வெளிச்சமான தாரகைகளில் 12 வது இடத்திலிருக்கும் "அல்டைர்" நட்சத்திரத்தின் பெயரைத் தேர்ந்தெடுத்தார்கள்.
அல்டைர் பேசிக் (Altair BASIC)
ஒரு நாள் எட் ராபர்ட்ஸுக்கு உங்கள் கணினிக்கு பேசிக் கணிமொழி BASIC programming language வாங்க விருப்பமா என்று ஒரு கடிதம் வந்தது. அந்தக் கடிதத்தில் இருந்த தொலைபேசி எண்ணை அழைத்தால் அழைப்பு ஒரு தனியார் வீட்டுக்குச் சென்றது. அங்கே யாருக்கும் பேசிக் கணிமொழி பற்றி ஏதும் தெரியவில்லை. உண்மையில் அந்தக் கடிதத்தை அனுப்பியவர்கள் பில் கேட்ஸும் Bill Gates பால் ஆலனும் Paul Allen. உண்மையில் அவர்களிடமும் அப்போது பேசிக் கணிமொழி ஏதுமில்லை. தாங்கள் அனுப்பிய கடிதத்தைத் தொடர்ந்து மிட்ஸின் ராபர்ட்ஸை அவர்கள் அழைத்துப் பேசியபோது ராபர்ட்ஸ் விருப்பம் தெரிவித்தார். அப்போதுதான் பேசிக் கணிமொழியை உருவாக்கத் தொடங்கினார்கள். ஒரு மாதத்துக்குள் முடிக்காவிட்டால் வேறு யாராவது அதை முடித்து விடுவார்கள் என்று சுறுசுறுப்பாக வேலை செய்யத் தொடங்கினார்கள். அவர்களிடம் அல்டைர் கணினி இல்லாவிட்டாலும், அதன் இன்டெல் 8080 மையச்செயற்பகுதியைத் தம் பிடிபி-10 சிறுகணினியில் நிகர்நிலைச் செயலியை வடித்து அதில் தங்கள் பேசிக் கணிமொழியை ஓட வைத்தார்கள். ஓரளவுக்கு அது வேலை செய்யத் தொடங்கியதும் ஆலன் ஆல்புகெர்க்கி_(நியூ_மெக்சிகோ)க்குப் பறந்து சென்று ஒரு காகிதச் சுருளில் பதிவு செய்த பேசிக் கணிமொழியைக் கொடுத்தார். அதில் 2+2 கணக்கைச் செய்து காட்டினார். லூனர் லேண்டர் 'Lunar Lander'' விளையாட்டையும் ஆடிக் காட்டினார். இந்த வெற்றியைத் தொடர்ந்து பில் கேட்ஸும் ஹார்வர்ட் பல்கலையில் படிப்பதை நிறுத்தித் தம் கூட்டாளியான பால் ஆலனுடன் சேர்ந்து மைக்ரோசாப்ட் நிறுவனத்தை நிறுவினார். பின்னால் அது இன்டெல் சில்லுகளுக்கு மென்பொருள் எழுதி உலகின் மிகப்பெரும் மென்பொருள் நிறுவனமாக உயர்ந்தது வரலாறு.
அல்டைர் வட்டு இயங்குதளம் (Altair DOS)
1975 இன் இறுதியில் அறிவிக்கப்பட்டு ஆகஸ்டு 1977 இல் விற்பனைக்கு வந்தது.
மேற்சான்றுகள்
பகுப்பு:கணினி வகைகள்
அளவை (சமயம்)
சமய நோக்கில் வைதிக நெறி என்பது ஒன்று. மணிமேகலை ஒன்பது சமயக்கணக்கர்களிடம் அவர்களது சமயத் திறங்களைக் கேட்டறிந்தாள். சமயக்கணக்கர் என்போர் சமய நெறிகளைக் கணிக்கும் அறிவர்கள். அந்த 9 பேரில் ஒருவர் வைதிக வழியைப் பின்பற்றும் சமயத்தவர். வைதிக நெறி வேத நெறி. இந்த நெறியாளர்கள் தெரியாத தெய்வத்தைத் தெரியும்படி விளக்கிக் காட்டுபவர்கள். ஐம்புலனால் அறியப்படாத தெய்வத்தை ஐம்புல அனுமானத்ததால் விளக்குபவர்கள். எந்தெந்த வகையான அனுமான அளவைகளால் தெய்வத்தின் இருப்பு உய்த்துணரப்படும் என்பதன் விளக்கமே அளவை.
வைதிகவாதி விளக்கம்
வைதிக மார்க்கம் அளவை நெறியைப் பின்பற்றுவது. என்னும் ஆசிரியர்கள் அளவை நெறியைக் காட்டிய முன்னோர்.
அளவை நெறியில் ஆறு சமயம் (சாத்தனார் விளக்கம்)
மணிமேகலை காலத்தில் அளவை மார்க்க நோக்கில் ஆறு உட்பிரிவுகள் இருந்தன. அவற்றைப் பற்றிய செய்திகளை மணிமேகலை நூலில் உள்ளபடி, மணிமேகலை மூல நூலில் உள்ள சொற்களால் பட்டியலிட்டுக் காண்கிறோம்.சேரநாட்டு வஞ்சிமாநகரில் இந்தச் சமயப் பிரிவினர் வாழ்ந்துவந்தனர். இவற்றின் தலைவர்கள் சமயக்கணக்கர் எனப்பட்டனர். மணிமேகலை அவர்களிடம் அவரவர் சமயத்திறங்களைக் கேட்டறிந்தாள்.
அடிக்குறிப்பு
பகுப்பு:அளவை சமயங்கள் பகுப்பு:இந்திய சமயங்கள் பகுப்பு:இந்திய மெய்யியல்
முதலாம் ஏரோது
உசாத்துணை
பகுப்பு:புதிய ஏற்பாட்டு நபர்கள்‎
சிர்க்கோனியம் லாக்டேட்டு
சிர்க்கோனியம் லாக்டேட்டு (Zirconium lactate) என்பது C12H20O12Zr என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். லாக்டிக் அமிலத்தின் சிர்க்கோனியம் உப்பான இச்சேர்மம் நாற்றம் நீக்கியாகப் பயன்படுத்தப்பட்டது. நிறமற்ற திண்மமாகக் காணப்படும் சிர்க்கோனியம் கார்பாக்சிலேட்டுகள் அதிக சிக்கலான கட்டமைப்பு கொண்ட பல்லின வடிவங்களை ஏற்கின்றன. இவற்றின் தோராயமான பொதுவாய்ப்பாடு Zr(OH)4-n(O2CCHOHCH3)n(H2O)x ஆகும். இங்கு 1 < n < 3.
பெட்ரோலியத் தொழிலில் சிர்க்கோனியம் லாக்டேட்டு ஒரு குறுக்கு-இணைப்பு முகவராகப் நீர்மங்களைப் பிரிக்கப் பயன்படும் களிம்புகளைத் தயாரிக்கவும் பயன்படுகிறது. பாறைகளில் விரிசல்களை ஏற்படுத்தி எண்ணெயை பிரித்தெடுக்கவும் இது பயன்படுகிறது.
தயாரிப்பு
சிர்க்கோனியம் ஆக்சைடுடன் லாக்டிக் அமிலத்தைச் சேர்த்து வினைபுரியச் செய்வதால் சிர்க்கோனியம் லாக்டேட்டு உருவாகிறது.
பாதுகாப்பு
உயிர்க்கொல்லும் அளவு LD50 >10 கி/கி.கி) இருப்பதால் சிலருக்கு தோலில் எரிச்சல் உண்டாக்கலாம்.
குரோம்பேட்டை மேம்பாலம்
thumb|குரோம்பேட்டை மேம்பாலம்.
குரோம்பேட்டை மேம்பாலம் (Chromepet Flyover) சென்னையிலிருக்கும், ஜி. எஸ். டி சாலையினை சென்னை தொழில்நுட்ப நிறுவனத்துடன் இணைக்கும் ஓர் உயர்த்தப்பட்ட இடைமாற்றுச்சந்தி மேம்பாலம் ஆகும்.
மேற்கோள்கள்
பகுப்பு:சென்னையின் பாலங்களும் மேம்பாலங்களும் பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
டொலை முயல்
டொலை முயல் (ஆங்கிலப்பெயர்: Tolai hare, உயிரியல் பெயர்: Lepus tolai) என்பது நடு ஆசியா, மங்கோலியா, வடக்கு மற்றும் நடு சீனாவில் காணப்படும் ஒருவகை முயல் ஆகும். இது பகுதி பாலைவனம், புல்வெளிகள், பாறை வாழிடங்கள் மற்றும் காடு சார்ந்த புல்வெளிகளில் வாழ்கிறது. இது பொதுவாக மாலை மற்றும் இரவு நேரங்களில் செயல்பாட்டுடன் இருக்கும். ஆனால் பகல் நேரங்களிலும் சில சமயங்களில் செயல்பாட்டுடன் இருக்கும்.
உசாத்துணை
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தீவாய்ப்புக் கவலை குறைந்த இனம் பகுப்பு:குழிமுயல்கள்
தகலாகு மொழி
தகலாகு மொழி (Tagalog) என்பது ஆத்திரோனேசிய மொழிக்குடும்பத்தைச் சேர்ந்த ஒரு மொழி ஆகும். இது பிலிப்பீன்சு மக்களில் 22 மில்லியன் மக்களுக்கு தாய்மொழி ஆகும். உலக அளவில் இம்மொழி 49 மில்லியன் மக்களால் பேசப்படுகிறது. இம்மொழியை எழுதுவதற்கு இலத்தீன் எழுத்துக்களையே பயன்படுத்துகின்றனர். இம்மொழியின் செந்தர வகை (standardized form) பிலிப்பீனோ என்ற பெயரில் பிலிப்பீன்ஸ் நாட்டின் ஆட்சி மொழியாக விளங்குகிறது. பிலிப்பீன்ஸ் நாட்டில் டகாலொக் தாய்மொழியில்லாத மக்களாலும் பொதுவாகப் பேசப்படுகிறது.
மேற்கோள்கள்
பகுப்பு:மலாய-பொலினீசிய மொழிகள் பகுப்பு:தென் கிழக்காசிய மொழிகள்
ஜார்ஜ் காக்ஸ் (இளையவர்)
ஜார்ஜ் காக்ஸ் (இளையவர்)  (George Cox, Jr , பிறப்பு: ஆகத்து 23 1911, இறப்பு: மார்ச்சு 30 1985), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 455 முதல்தர துடுப்பாட்டப் போட்டிகளில் கலந்து கொண்டுள்ளார். 1931-1961 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜார்ஜ் காக்ஸ் இளையவர் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 22 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1911 பிறப்புகள் பகுப்பு:1985 இறப்புகள்
ஒலியா
ஒலியா (Olia) என்பது வைக்கோல் அல்லது மூங்கிலால் கட்டமைக்கப்படும் ஒரு மூடிய பாத்திரமாகும். பாரம்பரியமாக இது அரிசி மற்றும் பிற தானியங்களை சேமிக்க பயன்படுகிறது. ஒடிசா மற்றும் இந்தியாவின் பிற மாநிலங்களின் பல்வேறு பழங்குடிப் பகுதிகளில் இப்பாத்திரம் பயன்படுத்தப்படுகிறது.
தயாரிப்பு
முதலில் வைக்கோலால் கயிறுகள் பிண்ணப்படுகின்றன. இக்கயிறுகள் மோரா என்று அழைக்கப்படும் விதமாக வட்ட வடிவத்தில் இருப்பது போல இறுக்கப்படுகின்றன. ஒரு மோராவை மற்றொரு மோராவுக்கு மேல் அடுக்கி பலமோராக்கள் சேர்க்கப்பட்டு இந்த வட்ட வடிவ பாத்திரம்  உருவாக்கப்படுகிறது.
மேற்கோள்கள்
பகுப்பு:ஒடிசா
விபுலானந்தர் படைப்பிலக்கிய விருது
விபுலானந்தர் படைப்பிலக்கிய விருது என்பது தமிழ்நாட்டிலுள்ள திரு இராமசாமி நினைவுப் பல்கலைக்கழகத்தில் தமிழ்மொழி வளர்ச்சிக்கென நிறுவிய பணிப்புலமான தமிழ்ப்பேராயம் என்பதன் வழியாக சுவாமி விபுலானந்தர் பெயரில் அளிக்கப்படும் தமிழ்ப்பேராய விருதுகளில் ஒன்றாகும். 2013 ஆம் ஆண்டில் அறிமுகப்படுத்தப்பட்ட இவ்விருது அயல்நாட்டுப் படைப்பாளிகளுக்கு வழங்கப்படுகிறது. கவிதை, புனைகதை, நாடகம், கட்டுரை, இலக்கியம் போன்றவற்றை உள்ளடக்கமாகக் கொண்டு அயல்நாட்டினர் படைத்து வெளியான சிறந்த நூல்களில் ஒன்றைத் தேர்வு செய்து, அந்நூலின் நூலாசிரியர் விருதுக்குரியவராகத் தேர்வு செய்யப்படுகின்றனர். இந்த விருதுக்குத் தேர்வு செய்யப்படுபவருக்கு இந்திய மதிப்பில் ரூபாய் 1,50,000 பரிசுத் தொகையாகவும், பாராட்டுச் சான்றிதழும் அளிக்கப்படுகிறது.
மேற்கோள்கள்
பகுப்பு:தமிழ்ப்பேராய விருதுகள்
தமிழ்த் திரைப்படங்களின் பட்டியல், 2001
பகுப்பு:தமிழ்த் திரைப்படங்களின் பட்டியல்கள் *
ஹம்ஃப்ரி கிரிட்ச்லி - சால்மன்சன்
ஹம்ஃப்ரி கிரிட்ச்லி - சால்மன்சன் (Humphrey Critchley-Salmonson, பிறப்பு: சனவரி 19 1894, இறப்பு: ஏப்ரல் 24 1956), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 16 முதல்தர துடுப்பாட்டப் போட்டிகளில் கலந்து கொண்டுள்ளார். 1910-1929/30 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஹம்ஃப்ரி கிரிட்ச்லி - சால்மன்சன் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 22 2011.
மின்னூட்டத் துகள்
இயற்பியலில், மின்னூட்டத் துகள் (Charged particle) என்பது மின்மம் அல்லது மின்னூட்டத்துடன் உடைய துகளைக் குறிக்கும். இது ஒரு அணுவகத் துகளாகவோ அல்லது அயனியாகவோ இருக்கும். பொதுவாக, துகள்கள் என்பது நேர்மின்மம் அல்லது எதிர்மின்மம் கொண்டு அன்றி மின்னூட்டமற்று காணப்படும்.
எதிர் மின்சாரத்தின் மின்னூட்டத் துகள்களின் எண்ணிக்கையானது 1.6 X 10−19 கூலும் ஆக கணக்கிடப்பட்டுள்ளது. அதாவது ஒரு மின்னணுவில் (மின்னியில்) உள்ள மின்துகளின் எண்ணிக்கையாகும். அதே போன்று ஒரு கூலும்மில் உள்ள மின்னணுக்களின் எண்ணிக்கை 6 X 1018என்பதாகும். இதேப் போன்று ஒரு 1 ஆம்பியர் மின்சாரம் என்பது 1 கூலும் துகள்கள் ஒரு நொடிக்கும் செலுத்தப்படுவதாகும். எனவே 1 ஆம்பியர் மின்சாரத்தில் 6 X 1018மின்னணுக்கள் ஒரு நொடிக்கு செலுத்தப்படுகிறது எனலாம்.
ஒற்றை அயனிய துகள்களில் மின்னணுக்களின் எண்ணிக்கையும், மின்னூட்டின் எண்ணிக்கையும் ஒன்றாக இருக்கும். ஆனால், இரட்டை அயனிய துகள்களில் மின்னணுக்களின் எண்ணிக்கையை விட இரண்டு மடங்காக மின்னூட்டின் எண்ணிக்கை இருக்கும். இது அயனியின் மின்னூட்டம் எதிராக இருந்தால் அது மின்னணுவின் மின்னூட்டுடைய இடைவெட்டு பெருக்கத்தொகையாகவே அயனியின் மின்னூட்டு காணப்படுவதினால் ஆகும்.
பகுப்பு:மின்னணுவியல்
கவுந்தப்பாடி கொண்டத்துக்காளியம்மன் கோயில்
கவுந்தப்பாடி கொண்டத்துக்காளியம்மன் கோயில் தமிழ்நாட்டில் ஈரோடு மாவட்டம், கவுந்தப்பாடி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கொண்டத்துக்காளியம்மன் சன்னதியும், விநாயகர், மினி, நவகிரகம், சப்தகன்னிமார்கள் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. மார்கழி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:ஈரோடு மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வாண்டா தியாசு மெரிசெது
வாண்டா தியாசு மெரிசெது (Wanda Díaz-Merced)ஓர் ஒலியியல் வானியலாளர் ஆவார். இவர் பியூயெர்ட்டோ இரிகோ பல்கலைக்கழகத்தில் பட்டப் படிப்பு மேற்கொண்டபோது பார்வைக்குறைபாடு ஏற்பட்டு பார்வையிழந்தமையினால் ஒலியியல் முறையைப் பயன்படுத்த தொடங்கினார்.
இவர் 2013 இல் கிளாசுகோ பல்கலைக்கழகத்தில் முனைவர் பட்டம் பெற்றார். பிரகு, இவர் கேடவுனில் உள்ள தென்னாப்பிரிக்க வான்காணகத்தில் முதுமுனைவர் ஆய்வுறுப்பினர் ஆனார்.
இவர் தென்னாப்பிரிக்க வான்காணக வானியல் வளர்ச்சி அலுவலகத்தில் பனிபுரிகிறார். இவர் அந்த அலுவலகத்தின் வான் உணர்வுத் திட்டத்தை 2014 ஏப்பிரல் முதலாக வழிநடத்தி வருகிறார்.
மேற்கோள்கள்
பகுப்பு:வாழும் நபர்கள் பகுப்பு:அமெரிக்க வானியலாளர்கள் பகுப்பு:பெண் வானியலாளர்கள் பகுப்பு:அமெரிக்கப் பெண் அறிவியலாளர்கள்
உரோசாவின் விதி
thumb| [[ஓர்டோவிசியக் காலம்|ஓர்டோவிசியக் கால டிரைலோபைட், திண்டிமீன் டிடிமோகிராப்டி குறிப்பிட்ட எண்ணிக்கையிலான மார்பக கண்டங்களைக் கொண்டுள்ளன.]] உரோசாவின் விதி (Rosa's rule) என்பது பரிமாணத்தின் முற்போக்கின் போது மாறுபாடு குறைப்பு உரோசா விதி என்றும் அழைக்கப்படுகிறது. இது உயிரியல் விதிகளுள் ஒன்றாகும். வகைபிரித்தல் குழுவின் மிகவும் பழமையான பிரதிநிதிகள் அல்லது கிளைகளில் உள்ள குணாதிசய மாறுபாட்டிலிருந்து மிகவும் மேம்பட்ட உறுப்பினர்களில் நிலையான தன்மை நிலைக்குச் செல்லும் போக்கை இது கவனிக்கிறது. உரோசாவின் விதிக்கு எடுத்துக்காட்டாக முதிர்வடைந்த (அல்லது ஹோலாஸ்பிட்கள்) கேம்ப்ரியக்கால டிரைலோபைட் சிற்றினங்களில் மார்பு கண்ட எண்ணிக்கையில் மாறுபாடு உள்ளது. ஓர்டோவிசியக் கால பேரினங்கள், குடும்பங்கள் மற்றும் துணைப்பிரிவுகளில் மார்பக கண்ட எண்ணிக்கை மாறாமல் உள்ளன. இவ்வாறு, பரிணாம வளர்ச்சியின் போது வகைப்பாட்டுக் குழுக்கள் தனி இனங்களிடையே கண்டங்களின் எண்ணிக்கை குறைவதைக் காணலாம். இந்த விதி இத்தாலியப் பழங்கால ஆராய்ச்சியாளர் டேனியல் உரோசாவின் பெயரால் அழைக்கப்படுகிறது.
மேற்கோள்கள்
பகுப்பு:பரிணாம உயிரியல்
வைதேகி (கன்னட எழுத்தாளர்)
வைதேகி என்பவர் புகழ்மிக்க கன்னட பெண் எழுத்தாளர்களில் ஒருவர். இவர் கன்னட மொழிக்கான சாகித்திய (இலக்கிய) விருதினைப் பெற்றுள்ளார்.
குழந்தைகள் இலக்கியம்
* தாம் தூம் சுந்தரகாளி * டணாடங்கூர
பகுப்பு:கன்னட எழுத்தாளர்கள் பகுப்பு:பெண் எழுத்தாளர்கள் பகுப்பு:சாகித்திய அகாதமி விருது பெற்றோர் பகுப்பு:வாழும் நபர்கள் பகுப்பு:1945 பிறப்புகள்
மங்களம் ஊராட்சி
மங்களம் ஊராட்சி (Mangalam Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள தாத்தையங்கார்பேட்டை வட்டாரத்தில் அமைந்துள்ளது. இந்த ஊராட்சி, மணச்சநல்லூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3566 ஆகும். இவர்களில் பெண்கள் 1740 பேரும் ஆண்கள் 1826 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பாப்பா சுந்தரம்
பாப்பா சுந்தரம் (Pappa Sundaram) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1989 ஆம் ஆண்டு நடந்த தேர்தலில் அனைத்திந்திய அண்ணா திராவிட முன்னேற்ற கழக (ஜெயலலிதா அணி) வேட்பாளராகவும், 1991, 2001 மற்றும் 2011 ஆகிய சட்டமன்ற தேர்தல்களில் அனைத்திந்திய அண்ணா திராவிட முன்னேற்ற கழக வேட்பாளர் குளித்தலை தொகுதியில்  வெற்றி பெற்று, நான்கு முறை தமிழக சட்டப்பேரவைக்குத் தேர்ந்தெடுக்கப்பட்டவர்.ஜெ. ஜெயலலிதா தலைமையிலான அமைச்சரவையில்  2002-ம் ஆண்டு முதல் 2003-ம் ஆண்டு வரை பிற்படுத்தப்பட்டோர் நலத்துறை அமைச்சராகப் அமைச்சராக பதவி வகித்தார்.
மறைவு
கொரோனா தொற்றால், நுரையீரல் கடுமையாகப் பாதிக்கப்பட்டுச் சிகிச்சைபெற்றுவந்த இவர், சிகிச்சை பலனின்றி, திருச்சியில் உள்ள ஒரு தனியார் மருத்துவமனையில், ஏப்ரல் 18, 2021 அன்று மாலை 5 மணியளவில் உயிரிழந்தார்.
மேற்கோள்கள்
பகுப்பு:2021 இறப்புகள் பகுப்பு:கொரோனாவைரசுத் தொற்றினால் இறந்தவர்கள் பகுப்பு:தமிழக முன்னாள் அமைச்சர்கள் பகுப்பு:தமிழக அரசியல்வாதிகள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:12 ஆவது தமிழ்நாடு சட்டமன்ற உறுப்பினர்கள்
நற்பிட்டிமுனை
நற்பிட்டிமுனை (Natpiddimunai) இலங்கையின் கிழக்கே அம்பாறை மாவட்டத்தில் அமைந்து உள்ள ஒரு கிராமம் ஆகும். இங்கு தமிழ், முசுலிம் மக்கள் இணைந்து வாழ்கின்றனர்.
இவ்வூர் 3500 வாக்காளர்களையும், சுமார் 6000 இக்கும் மேற்பட்ட மக்கள்தொகையையும் கொண்டிருக்கின்றது. இக் கிராமம் பல்வேறுபட்ட பெயர்களைத் தன்னகத்தே கொண்டு காணப்படுவது முக்கிய அம்சமாகும். அந்த வகையில் பசுக்களின் வாடிகள் பல காணப்பட்டதனால் போடிமார்களினால் நெய் விளையும் பூமி நெய்பட்டிமுனை என்றும், நன்றி உடையோரை நயமாய் நயக்க நாய்ப்பட்டிமுனை என்றும், நெல் விளையும் பூமி காணப்பட்டதாலும் நெற்பட்டிமுனை என்றும், மாரி காலங்களில் ஊர்கள் பல வெள்ளத்தால் மூழ்கும் போது இவ்வூர் மட்டும் மிதக்கும் என்பதினால் நற்பிட்டிமுனை எனவும் கொண்டனர்.
வணக்கத் தலங்கள்
பகுப்பு:அம்பாறை மாவட்டத்தில் உள்ள ஊர்களும், நகரங்களும்
கல்லங்குறிச்சி
கல்லங்குறிச்சி (Kallankurichi) தமிழ்நாட்டில், அரியலூர் மாவட்டம், அரியலூர் வட்டத்தைச் சேர்ந்த கிராமம் ஆகும்.
கோவில்
இங்கு பழமை வாய்ந்த கலியுக வரதராஜ பெருமாள் கோவில் உள்ளது. இத்திருத்தலத்தில் ஆண்டுதோறும் ஒன்பது நாள் பெருவிழா நடைபெறுகிறது. இந்தப் பெருவிழாவின் போது தேர்த் திருவிழா முக்கியமானதாக உள்ளது.
மக்கள் வகைப்பாடு
2001 மக்கட்தொகை கணக்கீட்டின்படி, கல்லங்குறிச்சியின் மக்கட்தொகை மொத்தம் 4884 ஆகும். இதில் ஆண்கள் 2452 பேர்; பெண்கள் 2432 பேர். பாலின விகிதம் 992 ♂/♀, எழுத்தறிவு விகிதம் 66.73%.
தனிமனிதத்துவம்
தனிமனிதரை, அவரின் சுதந்திரத்தை, உரிமைகளை, தற்சார்பை முன்னிறுத்தி அற, அரசியல், பொருளாதார, சமூக முறைமைகளை அணுகுவதைத் தனிமனிதத்துவம் குறிக்கின்றது. இது இயன்றவரை தனிமனிதனின் வாழ்வில் விருப்பின்றி அரசு, சமயம் போன்ற வெளிக் கூறுகள் தலையிடுவதை விரும்பவில்லை. இதனால் இது பொதுவுடமைத்துவம், மரபு, சமயம் ஆகியவற்றுடன் ஒத்துப்போவதில்லை.
சார்புக் கருத்துக்கள்
மனிதன் தன்னைத்தானே அழகு பார்த்துக் கொள்ளாமல் தன்னைத்தானே கம்பீரப்படுத்திக் கொள்ளாமல் நல்ல கம்பீரமான சமுதாயத்தை உருவாக்கிவிட முடியுமா? 'தான்' என்பது ஒவ்வொருவருக்கும் அவசியமானது. எனக்கு என்ன உரிமை இருக்கிறதோ அதே உரிமை உங்களுக்கும் உள்ளது. நானும் நீங்களும் போட்டி போடும்போது அது ஓர் உள்ளார்ந்த விஷயமாகிறது. கவிஞர் தேவதேவன்
விமர்சனக் கருத்துக்கள்
உலக மாற்றத்தில் இதுவும் ஒன்று. என்னவென்றால் தனிமனிதத்துவம் முக்கியப்படுத்தப்பட்டு வரும் நிலைமையும் விழுமியங்கள் சரிந்து போகும் நிலைமையும் உலகத்தின் பொதுவான போக்காக இருக்கிறது. மேற்கத்தைய நாடுகளின் தனிமனிதன் முக்கியத்துவம் பெறும் தன்மை தனித்துவமாக வாழும் தன்மை. குடும்ப அமைப்புகளில் தங்கி இருக்காத தன்மை இவை சமூகத்தில் தங்கியிருக்காத தன்மை தான் முக்கியம் பெறுகின்றன. இது நமது நாட்டிலும் காணப்படுகிறது. ஒருவரில் ஒருவர் தங்கியிருக்கும் நிலைமை, குழுவாக செயற்படும் நிலைமை, இன்னொருவருக்கு உதவி செய்வது விழுமியங்களில் நம்பிக்கை கொள்வது, அன்பு செய்வது இவையெல்லாம் முக்கியம் இல்லாமல் போய் பணம் உழைப்பதுதான் முக்கியமாகிவிட்டது.கோகிலா மகேந்திரன்
வெளி இணைப்புகள்
பகுப்பு:அமெரிக்க விழுமியங்கள் பகுப்பு:தனிமனிதத்துவம்
கௌஜெங் லீமா
சொற்பிறப்பியல்
" கௌஜெங் லீமா" என்ற பெண் பெயரின் பெயர் இரு வார்த்தைகளைக் கொண்டுள்ளது. "கௌஜெங்"கில் உள்ள "கௌ" என்பது சிறியது அல்லது போதாது என்பதையும், "செங்" என்பது "குறுகலாக மாறுதல்" அல்லது "அழுத்தப்படுதல்" என்று பொருள்படும். இந்த வார்த்தை பொதுவாக ஆடைகள், திரைச்சீலைகள், திரைச்சீலைகள், ஆடைகள் அல்லது நாடாக்கள் என்று பொருள்பட பயன்படுத்தப்படுகிறது. மெய்டேய் சொல் "லீமா" என்பது ராணி அல்லது நிலத்தாய் எனப் பொருள்படும்.
புராணம்
கோஜெங் லீமா ஒரு பழங்குடிப் பெண். அதனால் அவளுக்கு தனி வீடு இருந்தது. கோப்ரு கடவுளின் இலாய் அரோபாவில் நடக்கும் தெய்வங்களின் கூட்டத்தில் அவள் பங்கேற்க அனுமதிக்கப்படவில்லை. இதனால், திருவிழாவின் லை லாம்தோக்பா நிகழ்வின் நாளில், மாலை வேளையில், கௌப்ரு கடவுள், அவரது மனைவி, அவரது மகன் மற்றும் அவரது மருமகள் ஆகியோர் கோஜெங் லீமா தேவியின் சன்னதிக்குச் சென்ற்ய் அவளது தரிசனம் பெற்றனர்.
வழிபாடு
கௌப்ரு கடவுளின் லை ஹரோபாவின் விழா, ஒரு நாள் குறிப்பாக கோஜெங் லீமா தேவியின் இருப்பிடத்திற்கு (ச்ன்னதிக்கு) மாற்றப்பட்டது. இது அவளுடைய மரியாதைக்காக செய்யப்படுகிறது. கௌசெங் லீமா தேவியின் சன்னதியில், மற்ற நாட்களில் செய்யப்படும் லை அரோபாவின் ஒவ்வொரு நிகழ்வுகளும் மீண்டும் நிகழ்த்தப்படும்.
செப்டம்பர், 2009 இல் அரசியல் கொந்தளிப்பின் போது, பல யாத்ரீகர்கள் செக்மாயில் உள்ள "கௌசெங் லீமா லைரெம்பி லைபாம்லென்" என்ற அவரது புனித ஆலயத்தில், கௌஜெங் லீமா தேவியை வணங்கினர். அபுன்பா லுப் தலைமையிலான இயக்கங்களின் வெற்றிக்காகவும் மணிப்பூரில் அமைதியை மீட்டெடுக்கவும் அவர்கள் அவளை அழைத்தனர்.
மற்றவை
"கௌஜெங் லீமா இளைஞர் மேம்பாட்டு அமைப்பு" என்பது மணிப்பூரின் செக்மாய் பகுதியில் செயல்படும் இளைஞர்களாலான குழுவாகும். போதைப்பொருள் மற்றும் போதைப்பொருட்களுக்கு எதிரான நடவடிக்கைகளில் இந்த அமைப்பு செயல்படுகிறது. 31 டிசம்பர் 2013 மற்றும் 2014 புத்தாண்டு தினத்தில், இவ்வமைப்பு செக்மாயில் சுற்றுலா செல்வதற்கு தடை விதித்தது. பின்னர், அத்தடை நீக்கப்பட்டது. இருப்பினும், மக்கள் மது அருந்திவிட்டு, குடிபோதையில் சுற்றைத்திரிய வேண்டாம் என்று அமைப்பினைச் சேர்ந்தவர்கள் எச்சரித்தனர்.
நூல் பட்டியல்
பகுப்பு:பெண் தெய்வங்கள் பகுப்பு:மணிப்பூர் பகுப்பு:மெய்டேய் கடவுள்கள் பகுப்பு:கடவுள்கள் பகுப்பு:தெய்வங்கள் பகுப்பு:இந்தி வார்த்தைகளைக் கொண்ட கட்டுரைகள்
அசாதாபாத், ஆப்கானிஸ்தான்
'அசாதாபாத்  (ஆங்கிலம்: Asadabad ) அல்லது ஆசாத் அபாத் என்பது ஆப்கானிஸ்தானில் குனர் மாகாணத்தின் தலைநகரம் ஆகும். இது பாக்கித்தானை ஒட்டி நாட்டின் கிழக்கு பகுதியில் அமைந்துள்ளது. வடகிழக்கு முதல் தென்மேற்கு வரை பள்ளத்தாக்கின் இருபுறமும் ஓடும் இரண்டு மலைப்பாதைகளுக்கு இடையில் பெக் நதி மற்றும் குனார் நதியின் சங்கமத்தில் இந்த நகரம் அமைந்துள்ளது.
காலநிலை
அசாதாபாத்தில் வெப்பமான கோடைகால மத்திய தரைக்கடல் காலநிலை உள்ளது ( கோப்பன் காலநிலை வகைப்பாடு ). குளிர்காலத்தில் கோடைகாலத்தை விட அதிக மழை பெய்யும். அசாதாபாத்தில் சராசரி ஆண்டு வெப்பநிலை 19.4 °C. சுமார் 532 மி.மீ   மழைப்பொழிவு ஆண்டுதோறும் ஏற்படும்.
விவாசாயம்
அசாதாபாத்தை சுற்றியுள்ள பள்ளத்தாக்கில் சுமார் 10% - 15% மொட்டை மாடி எனப்படும் பண்டைய நில மேம்பாட்டு நுட்பத்தைப் பயன்படுத்தி விவசாயத்திற்கு பயன்படுத்தப்படுகிறது. இருப்பினும், வெள்ளம் மற்றும் அரிப்பு ஆகியவை கடந்த காலங்களில் ஒரு பிரச்சினையாக இருந்தன. கோதுமை, அரிசி, கரும்பு மற்றும் காய்கறிகள் போன்றவை முதன்மை பயிர்கள் .ஆகும் இந்த பிரச்சினைகள் மற்றும் பவேஉ சில ிரச்சினைகளுக்கு ம்மாகாணம் முழுவதும் பல சர்வதேச நிறுவனங்கள் உதவுகின்றன
தீவிரவாதத் தாக்குதல்கள்
சமகால பத்திரிகைகளால் அறிவிக்கப்பட்ட - மதிப்பிடப்பட்ட - 5,000 பேர் கொண்ட வலிமையான, ஆப்கானிய இராணுவத்தின் 9 வது பிரிவின் தலைமையகமாக இருந்த நகரத்தை ஜனவரி 1979 இல், ஒரு பெரிய கெரில்லா படை கைப்பற்ற முயன்றது. 1985 ஆம் ஆண்டில், மராவர் கணவாய் போரில் ஆப்கானிஸ்தான் முஜாஹிதீன்கள் 31 சோவியத் துருப்புக்களை பதுங்கியிருந்து கொன்றனர்.
ஏப்ரல் 20, 1991 இல், அசாதாபாத்தின் சந்தை இரண்டு ஸ்கட் ஏவுகணைகளால் தாக்கப்பட்டது, அது 300 பேரைக் கொன்றது மற்றும் 500 மக்களைக் காயப்படுத்தியது. சரியான எண்ணிக்கை தெரியவில்லை என்றாலும், இந்த தாக்குதல்களால் பெரும் பொதுமக்கள் உயிரிழந்தனர். இந்த வெடிப்புகள் இஸ்லாமிய தலைவர் ஜமீல் அல்-ரஹ்மானின் தலைமையகத்தை அழித்தன, மேலும் அவரைப் பின்தொடர்ந்த பலரைக் கொன்றன.
குனார் மாகாணம் உட்பட ஆப்கானிஸ்தான் படையெடுப்பால் 2001 ல் பயங்கரவாதத்திற்கு எதிரான போர் தொடங்கியது. முன்னோக்கிய இயக்கத்தளத்தின் முகாம் அசாதாபாத்திற்கு தெற்கே சில மைல் தொலைவில் அமைக்கப்பட்டது. ஒரு இராணுவக் கட்டுரையின் படி, இந்த முகாம் முதலில் சோவியத்துகளால் கட்டப்பட்டது.
வளர்ச்சி
ஜனவரி 2009 நிலவரப்படி, அசாதாபாத்தைச் சுற்றியுள்ள வளர்ச்சி கணிசமாக உள்ளது. வளர்ச்சியின் எடுத்துக்காட்டுகள்: குனார் மாகாணத்தின் முக்கிய சந்தையில் இப்போது 600 க்கும் மேற்பட்ட கடைகள் உள்ளன, இது மூன்று ஆண்டுகளுக்கு முன்பு 100 ஆக இருந்தது. மாகாண புனரமைப்பு குழுக்கள் (பிஆர்டி) 16 பள்ளிகள், 20 மருத்துவ கிளினிக்குகள் மற்றும் 8 மாவட்ட மையங்களை கட்டியுள்ளன. மாகாண புனரமைப்பு குழுக்கள் 13 சாலைகள் மற்றும் 11 பாலங்களில் கட்டுமானப் பணிகளை முடித்தன. வேளாண் வணிக மேம்பாட்டுக் குழுக்கள் பல வளர்ந்து வரும் திட்டங்களையும் 10 க்கும் மேற்பட்ட ஆர்ப்பாட்டப் பண்ணைகளையும் கொண்டுள்ளன. ஜலாலாபாத்-அஸ்மர் மற்றும் பெக் நதி சாலைகள் பயண நேரங்களை பாதியாக குறைத்து, அசாதாபாத் வர்த்தக மையங்களை ஜலாபாத்துடன் இணைத்துள்ளன.
பாதுகாப்பு
ஆப்கானிஸ்தான் தேசிய காவல்துறை நகரம் மற்றும் மாவட்டத்திற்கு பாதுகாப்பை வழங்குகிறது. அமெரிக்காவின் ஆயுதப்படைகள் தலைமையிலான சர்வதேச பாதுகாப்பு உதவிப் படையும் (ஐ.எஸ்.ஏ.எஃப்) உள்ளது. இது ஆப்கானிய அரசாங்கத்திற்கு இப்பகுதியை அபிவிருத்தி செய்வதற்கு உதவுவது மட்டுமல்லாமல், ஆப்கானிஸ்தான் எல்லை காவல்துறை மற்றும் ஆப்கான் ஆயுதப்படைகள் உள்ளிட்ட ஆப்கானிஸ்தான் தேசிய பாதுகாப்பு படைகளுக்கு (ஏ.என்.எஸ்.எஃப்) பயிற்சி அளித்து வருகிறது.
வெளி இணைப்புகள்
பகுப்பு:Coordinates on Wikidata பகுப்பு:ஆப்கானித்தானின் புவியியல் பகுப்பு:ஆப்கானித்தான் பகுப்பு:ஆப்கானித்தான் நகரங்கள்
தேவமைந்தன் (எழுத்தாளர்)
தேவமைந்தன் (பிறப்பு: மார்ச்சு 11, 1948) என்ற புனைபெயர் கொண்ட அ. பசுபதி ஒரு கவிஞர்; எழுத்தாளர்; பேச்சாளர். தமிழ்நாட்டிலுள்ள கோவையில் பிறந்தார். இந்தியாவில் புதுச்சேரி மாநிலத்தில், புதுச்சேரி அரசின் தாகூர் கலைக் கல்லூரியில் தமிழ்த்துறைத் தலைவராகப் பணிபுரிந்து தன் 52-ஆம் அகவையில் விருப்ப ஓய்வு பெற்றார். 1968ஆம் ஆண்டு முதல் தேவமைந்தன் படைத்த கவிதைகள், ‘உங்கள் தெருவில் ஒரு பாடகன்‘(1976) ‘புல்வெளி‘(1980) ‘போன்சாய் மனிதர்கள்‘(1993) என்ற மூன்று நூல்களாக வெளிவந்துள்ளன. 1969 முதல் வானொலி உரைகள் நிகழ்த்தி வருபவர். ‘செந்தமிழும் நாப்பழக்கம்” என்ற இவர்தம் வானொலி உரைத்தொடர் பலமுறை ஒலிபரப்பாகி வருகிறது. புலம்பெயர்ந்தோர் இலக்கியம் குறித்துப் புதுவை நடுவண் பல்கலைக்கழகத்தில் தேவமைந்தன் ஆற்றிய உரை, பல வலைப்பதிவுகளில் பதிவேற்றப்பட்டுள்ளது. தொடர்ந்து கவிதைகளும் கட்டுரைகளும் எழுதிவரும் தேவமைந்தனின் கவிதைப் பக்கங்கள் பல வலையேடுகளில் வெளிவந்துள்ளன.
மேற்கோள்கள்
பகுப்பு:தமிழக எழுத்தாளர்கள் பகுப்பு:1948 பிறப்புகள் பகுப்பு:கோயம்புத்தூர் மாவட்ட நபர்கள் பகுப்பு:புதுச்சேரி நபர்கள்
நாலாட்டின்புதூர் ஊராட்சி
நாலாட்டின்புதூர் ஊராட்சி (Nalatinpudur Gram Panchayat), தமிழ்நாட்டின் தூத்துக்குடி மாவட்டத்தில் உள்ள கோவில்பட்டி வட்டத்தில் அமைந்துள்ளது. இந்த ஊராட்சி, கோவில்பட்டி சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4564 பேர் ஆவர். இவர்களில் பெண்கள் 2235 பேரும் ஆண்கள் 2329 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பலவனபள்ளி ஊராட்சி
பலவனபள்ளி ஊராட்சி (Palavanapalli Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள ஓசூர் வட்டாரத்தில் அமைந்துள்ளது. இந்த ஊராட்சி, ஓசூர் சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2031 ஆகும். இவர்களில் பெண்கள் 1011 பேரும் ஆண்கள் 1020 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:ஒசூர் ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
எச்டி 156668பி
எச்டி 156668பி (HD 156668 b) என்பது நமது சூரியக் குடும்பத்திற்கு வெளியே 78.5 ஒளியாண்டுகள் தூரத்தில் எச்டி 156668 என்ற தனது விண்மீனைச் சுற்றிவரும் ஒரு புறக்கோள் ஆகும். இது ஹேர்க்குலீசு என்ற நாள்மீன் பேரடையில் காணப்படுகிறது. இதன் மிகக்குறைந்தளவு திணிவு பூமியை விட 4.15 மடங்கு. இதுவரை கண்டுபிடிக்கப்பட்ட புறக்கோள்களில் இதுவே இரண்டாவது மிகச்சிறிய திணிவுள்ள கோள் ஆகும். இதனை விடச் சிறிய புறக்கோள் கிளீசு 581 e பூமியை விட 1.94 மடங்கு திணிவுடையது 2009 ஏப்ரல் 21 இல் கண்டுபிடிக்கப்பட்டது.
எச்டி 156668பி புறக்கோள் 2010, ஜனவரி 7 ஆம் நாள் கலிபோர்னியா தொழிநுட்பக் கல்வி நிறுவனத்தைச் சேர்ந்த வானியலாளர்கள் ஹவாயில் மவுனா கியா என்ற இடத்தில் வைக்கப்பட்டுள்ள 10 மீட்டர் நீள "கெக் 1" என்ற அதிஉணர்வுத் தொலைநோக்கி மூலம் கண்டுபிடித்தனர். கெப்லரின் தொலைக்காட்டி மூலம் 2010, ஜனவரி 4 ஆம் நாள் ஐந்து வெளிக்கோள்கள் கண்டுபிடிக்கப்பட்டிருந்தன.
மேற்கோள்கள்
பகுப்பு:புறக்கோள்கள்
துடைப்ப முயல்
துடைப்ப முயல் (ஆங்கிலப்பெயர்: Broom hare, உயிரியல் பெயர்: Lepus castroviejoi) என்பது வடக்கு ஸ்பெயினில் காணப்படும் ஒரு வகை முயல் ஆகும். இது வடக்கு ஸ்பெயினின் செரா டோஸ் அங்கரேஸ் மற்றும் செரா டி பெனா லப்ரா பகுதிகளுக்கு இடைப்பட்ட கன்டப்ரியன் மலைகளில் மட்டுமே காணப்படுகிறது. இப்பகுதி கிழக்கிலிருந்து மேற்காக 230 km நீளமும் மற்றும் வடக்கிலிருந்து தெற்காக 25 - 40 km நீளமும் உள்ளது. இது மலைப் பகுதிகளில் கடல் மட்டத்திலிருந்து 2000 m உயரம் வரை காணப்படுகின்றது. எனினும் குளிர்காலத்தில் குளிர்ந்த வெப்ப நிலை மற்றும் பனியை தவிர்ப்பதற்காக மலைப்பகுதியிலிருந்து கீழே இறங்குகிறது.
உசாத்துணை
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம் பகுப்பு:குழிமுயல்கள்
மகாதேவி ஊராட்சி
மகாதேவி ஊராட்சி (Mahadevi Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள தாத்தையங்கார்பேட்டை வட்டாரத்தில் அமைந்துள்ளது. இந்த ஊராட்சி, முசிறி சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4661 பேர் ஆவர். இவர்களில் பெண்கள் 2340 பேரும் ஆண்கள் 2321 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நினைப்பதற்கு நேரமில்லை
நினைப்பதற்கு நேரமில்லை கே.எசு.கே. இயக்கத்தில் டி. கே. இராமச்சந்திரன் தயாரித்து நடித்த தமிழ்த் திரைப்படமாகும். இப்படத்தின் திரைக்கதையானது ''டி. கே. ஆர். நாடக மன்றத்தால்'' எழுதப்பட்டது. கே. வி. மகாதேவன் இசையமைத்த இத்திரைப்படத்தில் டி. கே. இராமச்சந்திரன், ஆர். முத்துராமன், சௌகார் ஜானகி, சந்திரகாந்தா ஆகியோர் முக்கிய வேடங்களிலும், வி. கே. ராமசாமி, மனோரமா, எஸ். ராமராவ் ஆகியோர் இதர துணை வேடங்களிலும் நடித்திருந்தனர்.
பாடல்கள்
கே. வி. மகாதேவன் இசையமைத்த இத்திரைப்படத்தில் இடம்பெற்ற பாடல்களை வாலி, கண்ணதாசன், தஞ்சை வானன் ஆகியோர் எழுதியிருந்தனர்.
வெளியிணைப்புகள்
பகுப்பு:1963 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
வடகச்சிபெருமாள் நத்தம் பெரியாண்டவர் கோயில்
வடகச்சிபெருமாள் நத்தம் பெரியாண்டவர் கோயில் தமிழ்நாட்டில் அரியலூர் மாவட்டம், வடகச்சிபெருமாள் நத்தம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:அரியலூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மின்காந்த அலைப்பரவல்
மின்காந்த அலைகள் பரவும் விதம், அலைகளின் தன்மைகள் மற்றும் சூழ்நிலை ஆகியவற்றை சார்ந்துள்ளது. புவியின் வளிமண்டலத்தில் எந்த ஒரு மாற்றாமும் நிகழாமல் இருக்கும்வரை ரேடியோ அலைகள், சாதாரணமாக நேர்க்கோட்டில் மட்டுமே பயணம் செய்யும். தகவல் தொடர்புக்கு ப்யன்படும் மின் காந்த நிறமாலையின் நெடுக்கங்களும் உள்ளன.
அலைபரவல் வகைகள்
அலைகளின் அதிர்வெண்களைப் பொருந்து பரப்பும் விண்ணலைக் கம்பிக்கு ரேடியோ அலைகளின் வகைகள்:
தரை அலை பரவல்
தரை அலைகள் புவியின் மேற்பரப்பு பயணம் செய்யும் ரேடியோ அலைகள் ஆகும். பரப்பும் மற்றும் ஏற்கும் விண்ணலைக் கம்பிகள் தரைக்கு மிக அருகில் உள்ளபோது தரை அலை பரவல் நடைபெறும். நடுத்தர மற்றும் நிண்ட அலை சைகைகள் பரவுதலின் போது மட்டுமே தரை அலை பரவல் முறை முதன்மையான முக்கியத்துவம் பெறுகிறது. பகற்பொழுதில் ஏற்கப்படும் அனைத்து நடுத்தர அதிர;வெண் சைகைகளும் தரை அலைபரவலை பயன்படுத்துகின்றன.
வெளி அலை பரவல்
புவியின் அடிவளிமண்டலத்தின் வழியே பரப்பபடும் ரேடியோ அலைகள், வெளி அலைகள் எனப்படுகின்றன. அடிவளிமண்டலம் என்பது 15 கிமீ உயரம் வரை பரவி உள்ள வளிமண்டல பகுதியாகும். வெளி அலைகள் வழக்கமாக இரண்டு பரப்பியை உள்ளடக்கிய பகுதிகளைக் கொண்டுள்ளது.
குறிப்பாக 30 மெகா ஹெர்ட்ஸ்க்கும் அதிகமான அதிர்வெண்கள் கொண்ட அலைகளைப் பரப்புவதற்கு ”வெளி அலை” பரவல் முறை பொருத்தமானதாக உள்ளது.
வான் அலை (அ) அயனி மண்டல அலை பரவல்
வளி மண்டலத்தின் மேற்பகுதியில் அயனி மண்டலம் உள்ளது. சூரியனிலிருந்து வரும் புற ஊதாக்கதிர்கள், காஸ்மிக் கதிர்கள் போன்ற கதிர்வீச்சு, ஆற்றலை அதிக அளவு உட்கவர்ந்துக் கொள்வதால் இப்பகுதி வெப்பபடுத்தப்பட்டு அயனியாக்கம் அடைகிறது.அயனியாக்கப்பட்ட இப்பகுதி கட்டற்ற எலக்ட்ரான்கள் நேர் மற்றும் எதிர் மின் அயனிகள் ஆகியவற்றைக் கொண்டுள்ள்து.
விண்ணலைக் கம்பியிலிருந்து தரையுடன் அதிக கோணத்தில் சிற்றலை வரிசையில் உள்ள ரேடியோ அலைகள், வளிமண்டலத்தின் ஊடே சென்று மேற்புற வளிமண்டல பகுதியான அயனியாக்கப்பட்ட பகுதியுடன் எதிர;ப்படுகிறது. உகந்த நிலையில் ரேடியோ அலைகள் அயனியாக்கப்பட்ட பகுதியுடன் வெவ்வேறு இடங்களில் விலகல் அடைவதால் அவை கீழ்நோக்கி வளைக்கப்பட்டு புவியின் தொலைவில் உள்ள இடத்தை அடைகின்றன.இது போன்ற ரேடியோ அலைகள்”வான் அலை ”என்றழைக்கப்படுகிறது.இந்த அலை பரவல் ”வான் அலை அல்லது அயனி மண்டல அலைபரவல்” என்றழைக்கப்படுகிறது. அயனி மண்டலத்தால் மின் காந்த அலைகள் எதிரொளிக்கப்படுதல்:
அயனி மண்டலத்தினுள் நுழையும் மின் காந்த அலைகள் அயனி மண்டலத்தால் எதிரொளிக்கப்படுகின்றன. உண்மையில் ,இதில் நடைபெறும் செயல் விலகலே ஆகும். அயனிமண்டலதின் வெவ்வேறு ஏடுகளில் ஒளிவிலகல் எண்கள் மாறிலியாக இருப்பதில்லை. இது எலக்ற்றான் அடர;த்தி மற்றும் படுகின்ற அலையின் அதிர;வெண் ஆகியவற்றைப் பொருத்து மாறுபடுகிறது. அயனியாக்க அடர;த்தி அதிகரிப்பதால், குறிப்பிட்ட அடுக்கினை குறிப்பிட்டதொரு கோணத்தில் அலை நெருங்கும் போது, அவ்வடுக்கின் ஒளிவிலகல் எண் குறைகிறது. எனவே அலையானது படிப்படியாக குத்துக்கோட்டில் இருந்து மென்மேலும் வளைந்து விலகி செல்கிறது. எலக்ற்றான் அடர;த்தி அதிகமாக உள்ள போது விலகி கோணம் தொண்ணூறு டிகிரியாக மாறும். அதன் பிறகு அலையானது புவியை நோக்கி செல்லும்.
தாவு தொலைவு
வான் அலை பரவுவதில், ஒரு குறிப்பிட்ட அதிர்வெண்ணுக்கு பரப்பும் புள்ளியிலிருந்து ஏற்கும் புள்ளி வரை பரப்பின் வழியே உள்ள குறைந்தபட்சத் தொலைவு, தாவு தொலைவு” எனப்படும்.
தாவு மண்டலம்
தரை அலை ஏற்பு இல்லாத புள்ளிக்கும் வான் அலை முதலாவதாக எந்த புள்ளியில் ஏற்படுகிறதோ அந்த புள்ளிக்கும் இடைப்பட்ட பகுதி ”தாவு மண்டலம்” எனப்படும்
முடிவுரை
தகவல் தொடர்பு நோக்கத்திற்காக மின் காந்த நிறமாலையில் உள்ள ரேடியோ அலைகள் மற்றும் மைக்ரோ அலைகள் மட்டுமே பயன்படுத்தப்பட்டு வருகின்றன. மிக சமீப காலத்தில் செயற்கை கோள்கள் மற்றும் ஒளி இழை ஆகியவற்றைப் பயன்படுத்துவதன் மூலம் தகவல் தொடர்பானது கணினி மற்றும் இதர தரவு தகவல் தொடர்புக்கு அதி முக்கியத்துவம் அளித்து விரிவுப்படுத்தப்பட்டுள்ளது.
பகுப்பு:மின்காந்தவியல்
மணல்மேடு பேரூராட்சி
மணல்மேடு பேரூராட்சி (Manalmedu Panchayat) இந்தியா, தமிழ்நாடு, மயிலாடுதுறை மாவட்டம், மயிலாடுதுறை வட்டத்தில் உள்ள ஓர் பேரூராட்சி ஆகும்.
மக்கள் தொகை
இந்திய மக்கள் தொகை கணக்கெடுப்பின்படி 9017 மக்கள் இங்கு வசிக்கிறார்கள். இவர்களில் 4558 ஆண்கள், 4459 பெண்கள் ஆவார்கள்.
கல்வியறிவு
மணல்மேடு மக்களின் சராசரி கல்வியறிவு 82 சதவீதம் ஆகும். இதல் ஆண்களின் கல்வியறிவு விழுக்காடு 91, பெண்களின் கல்வியறிவு விழுக்காடு 74 சதவீதம் ஆகும்.
கோவில்கள்
இந்த ஊரில் ஒரு சிவன் கோவிலும் இரண்டு தேவாலயங்களும், சிறு மசூதியும் உள்ளது.
கல்வி நிறுவனங்கள்
சுமார் 9017 பேர்கள் வாழக் கூடிய இவ்வூரில் ஒரு அரசு ஆண்கள் மேல்நிலைப் பள்ளியும், ஒரு அரசு பெண்கள் மேல்நிலைப் பள்ளியும், ஒரு நடுநிலைப் பள்ளியும், இரண்டு மெட்ரிக் பள்ளி மற்றும் புதிதாக தொடங்கப்பட்ட அரசு கலை மற்றும் அறிவியல் கல்லூரி போன்றவை உள்ளன.
சான்றுகள்
பகுப்பு:Pages with incorrectly substituted templates
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள் பகுப்பு:மயிலாடுதுறை மாவட்டத்தில் உள்ள பேரூராட்சிகள்
அல்னிக்கோ
அல்னிக்கோ (Alnico) அலுமினியம், நிக்கல், இரும்பு, கோபால்ற்று, என்பவற்றைக் கொண்டு தயாரிக்கப்படும் ஒரு கலப்புலோகம் ஆகும். இம்மூலகங்களின் குறியீட்டு எழுத்துகளைக் கொண்டு al-ni-co என வழங்கப்படலாயிற்று. இதற்கு மேலதிகமாக சில வேளைகளில் செம்பு, டைட்டானியம் என்பவற்றியும் அடக்கியிருக்கும்.
இது இலகுவில் காந்தமாக்கப்படக்கூடிய மற்றும் கந்தவியல்பைப் பிடித்து வைத்திருக்ககக் கூடிய தன்மை கொண்டதாகக் காணப்படுவதால் நிலையான காந்தங்களை உருவாக்குவதில் பயன்படுத்தப்படும்.
பொதுவாக அல்னிக்கொ 8–12% Al, 15–26% Ni, 5–24% Co, 6% வரை Cu, 1% வரை Ti, மிகுதி Fe ஐயும் கொண்டிருக்கும்.
இவற்றையும் பார்க்கவும்
பகுப்பு:இரும்புக் கலப்புலோகங்கள் பகுப்பு:காந்தக் கலப்புலோகங்கள்
சிறப்புக் காட்டுத் தலங்கள்
சிறப்புக் காட்டுத் தலங்கள் என்பவை புராண காலத்தில் புகழ்பெற்று விளங்கிய காடுகள் நிரம்பிய சிவத்தலங்களாகும். இத்தலங்கள் பெரும் காடுகளாக இருந்த பொழுது சிவத்தலங்கள் அதில் எழுப்பபெற்றன. இவை வன விசேச தலங்கள் என்றும் அறியப்படுகின்றன.
ஆதாரங்கள்
பகுப்பு:தமிழ்நாட்டில் உள்ள சிவன் கோயில்கள்
திருவேங்கிடாபுரம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திலீப் (தமிழ் நடிகர்)
திலீப் (இறப்பு: மே 25, 2012) இந்திய நடிகர், தமிழ் மற்றும் மலையாளத் திரைப்படங்களில் நடித்து வந்தார். 1980-களில் உச்சத்தில் இருந்த இவர், கமல்ஹாசனுடன் இணைந்து நடித்த வறுமையின் நிறம் சிகப்பு மற்றும் தூங்காதே தம்பி தூங்காதே முதலியவை மிகவும் பிரபலமானவையாகும். 1990-களில் ரஜினிகாந்தின் இயக்கத்தில் வெளிவந்த வள்ளி திரைப்படத்திலும் இவர் நடித்திருந்தார். இவர் மலையாளத்தில் நடித்த ஞான் ஏகனன்னு மிகப்பெரிய வெற்றி பெற்றது, அத்திரைப்படத்தின் பாடல்கள் இன்று வரையிலும் கேரளாவில் பிரபலமாக உள்ளது. பெரும்பலான திரைப்படங்களில் இவர் கதையின் நாயகனுக்கு நண்பன் கதாப்பாத்திரத்தில் நடித்திருந்தார். சமீப காலமாக திரைப்படங்களில் நடிக்காமலிருந்தார்.
வெளி இணைப்புகள்
பகுப்பு:2012 இறப்புகள் பகுப்பு:தமிழ்த் திரைப்பட நடிகர்கள் பகுப்பு:சென்னை நடிகர்கள்
தாஸ்மான் கடல்
தாசுமான் கடல் (Tasman Sea, மாவோரி: Te Tai-o-Rēhua, ) ஆத்திரேலியாவுக்கும் நியூசிலாந்துக்கும் இடையே கிட்டத்தட்ட 2000 கிலோமீட்டர்கள் (1250 மைல்கள்) குறுக்களவு கொண்ட கடல் ஆகும். இது தெற்கு பசிபிக் பெருங்கடலின் தென்மேற்குக் கூறு ஆகும். நியூசிலாந்தையும் தாசுமேனியாவையும் முதன் முறையாக அடைந்த முதலாவது ஐரோப்பியரான டச்சு நாடுகாண் பயணியான ஏபல் தாசுமான் நினைவாக இக்கடலுக்கு தாஸ்மான் கடல் எனப் பெயரிடப்பட்டது. இவருக்குப் பின்னர் பிரித்தானியக் கடற்படைக் கப்டன் சேமுசு குக் 1770களில் தனது முதல் பசிபிக் பயணத்தின் போது இக்கடலில் பல தடவைகள் பயணித்தான்.
தாஸ்மான் கடலில் பல தீவுக்கூட்டங்கள் காணப்படுகின்றன.
இவை அனைத்தும் ஆத்திரேலியாவின் கட்டுப்பாட்டில் இருக்கின்றன.
வெளி இணைப்புகள்
பகுப்பு:ஆத்திரேலியப் புவியியல் பகுப்பு:நியூசிலாந்தின் புவியியல் பகுப்பு:தாஸ்மானியா பகுப்பு:அமைதிப் பெருங்கடலின் கடல்கள்
புலிவால் (திரைப்படம்)
புலிவால் தமிழ்த்திரைப்படமாகும். இத்திரைப்படத்தினை மாரிமுத்து இயக்கியிருந்தார். இது நகைச்சுவை மற்றும் திகில் திரைப்படமாகும். இதில் பிரசன்னா, விமல், ஓவியா, அனன்யா, சூரி, இனியா,தம்பி ராமையா ஆகியோர் முக்கிய கதாப்பாத்திரத்தில் நடித்துள்ளனர்.
கதைச்சுருக்கம்
விமல், அனன்யா, சூரி ஆகியோர் சூப்பர் மார்க்கெட் ஒன்றில் விற்பனைப் பிரிவில் பணிபுரிந்து வருகிறார்கள். இந்த பல்பொருள் அங்காடிக்கு மேலாளராக இருப்பவர் தம்பி ராமையா. விற்பனையாளர்களான விமலும், அனன்யாவும் ஒருவருக்கொருவர் காதலித்து வருகின்றனர். பெரிய தொழிலதிபரான பிரசன்னா, அவருடைய நிறுவனத்தில் வேலை செய்யும் ஓவியாவுடன் மிகவும் நெருக்கமாக பழகுகிறார். பெண்களை ஏமாற்றித் திரியும் பிரசன்னாவின் குணாதிசயம் தெரியாமலேயே அவருடன் நெருங்கிப் பழகி வருகிறார் ஓவியா.
இந்நிலையில், பிரசன்னாவுக்கு திருமணம் செய்து வைக்க அவரது பெற்றோர்கள் ஏற்பாடு செய்கின்றனர். அதன்படி இனியாவைப் பேசி முடிக்கின்றனர். இந்த வேளையில் ஓவியாவைத் தன்னுடைய விருந்தினர் விடுதிக்கு வரவழைத்து அவளுடன் நெருக்கமாக இருக்கிறார் பிரசன்னா. இதைத் தன்னுடைய செல்போனில் படம் பிடித்தும் வைத்துக் கொள்கிறார்.
பின்னர், ஓவியாவை வீட்டுக்கு அனுப்பி வைத்துவிட்டு இனியாவைப் பார்க்கச் செல்கிறார் பிரசன்னா. அப்போது டிரைவர் மூலமாக பிரசன்னாவுக்கு இனியாவுடன் நிச்சயதார்த்தம் ஆன விஷயம் ஓவியாவுக்கு தெரியவர, பிரசன்னாவைப் போனில் அழைத்துத் தன்னை ஏமாற்றிவிட்டதாகக் கூறித், தன்னை ஏற்றுக்கொள்ளாவிட்டால் இருவருக்குமுள்ள உறவை வெளியே சொல்லிவிடுவேன் என மிரட்டுகிறாள்.
பயந்துபோன பிரசன்னா ஓவியாவைச் சந்திக்க விரைந்து வருகிறான். இருவரும் காபி கடையில் உட்கார்ந்து ஒருவருக்கொருவர் சண்டை போட்டுக் கொள்கின்றனர். இறுதியில் பிரசன்னா, ஓவியாவிடம் இருவரும் நெருக்கமாக இருந்த வீடியோவைக் காண்பிக்க அதன்பிறகு அமைதியாகிறார் ஓவியா. பிரசன்னாவிடம் கோபித்துக் கொண்டு வெளியே சென்றுவிடுகிறார்.
பிரசன்னாவும் கோபத்தில் எழுந்துபோக, அவருடைய செல்போன் அங்கேயே விழுந்துவிடுகிறது. இந்நிலையில், அங்கு வரும் விமல் அந்த செல்போனை எடுத்துக் கொண்டு செல்கிறார். ஓவியாவும், பிரசன்னாவும் நெருக்கமாக இருந்த காட்சிகள் அந்த செல்போனில் இருப்பதால் அதை எப்படியாவது கண்டுபிடிக்க வேண்டும் என்று தீவிரமாகத் தேடி வருகிறார் பிரசன்னா. இறுதியில், விமல்தான் அதை எடுத்தவர் என்று தெரியவர, விமலும் அதைக் கொடுக்க வருவதாகக் கூறிவிட்டு, கமலா தியேட்டருக்கு வருகிறார். ஆனால், பிரசன்னாவிடம் அதைக் கொடுக்காமலேயே திரும்பி விடுகிறார்.
இறுதியில் ஓவியாவும், பிரசன்னாவும் ஒன்று சேர்ந்தார்களா, இல்லையா என்பதே மீதிக்கதை.
வெளியிணைப்புகள்
பகுப்பு:2014 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சூரி நடித்த திரைப்படங்கள் பகுப்பு:விமல் நடித்த திரைப்படங்கள் பகுப்பு:ஓவியா நடித்த திரைப்படங்கள் பகுப்பு:தம்பி ராமையா நடித்த திரைப்படங்கள்
தமிழ்த் திரைப்படங்களின் பட்டியல், 2000
2000 ஆம் ஆண்டில் வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.
பகுப்பு:தமிழ்த் திரைப்படங்களின் பட்டியல்கள் பகுப்பு:2000 தமிழ்த் திரைப்படங்கள்
ஒடிய திரைப்படக் கொள்கை
ஒடிய திரைப்படக் கொள்கை (Odia film Policy) 2019 ஆம் ஆண்டு உருவாக்கப்பட்டது. இதன்படி ஒடிசா மற்றும் அதன் கலாச்சாரம், பாரம்பரியம் மற்றும் சுற்றுலாத் தலங்களை தங்கள் படங்களில் ஊக்குவிக்கும் ஆங்கிலம், இந்தி அல்லது பிற மொழிப் படங்களின் தயாரிப்பாளர்களுக்கு 2.5 கோடி வரை மானியம் வழங்க மாநில அரசு முடிவு செய்தது. ஒடிசாவில் படப்பிடிப்புக்கு திரைப்படத் தயாரிப்பாளர்களை ஊக்குவிப்பதற்காக இந்த முடிவு எடுக்கப்பட்டது. படப்பிடிப்பின் எளிமையை அதிகரிக்கவும், தொடர்புடைய நிறுவனங்களின் வளர்ச்சியை எளிதாக்கவும், 2019 ஆம் ஆண்டு ஒடிசா மாநில திரைப்படக் கொள்கை வழிவகுக்கிறது. மாநிலத்தில் திரைப்படங்களின் படப்பிடிப்புக்கு ஒற்றை சாளர ஒப்புதல் செயல்முறையை செயல்படுத்தவும் இக்கொள்கை முன்மொழிகிறது. திரைப்பட நகரங்கள், பன்மையாக்கக் கட்டிடங்கள் மற்றும் திரைப்பட அரங்குகளுக்கான அனைத்து முன்மொழிவுகளும் முதலீட்டாளர்கள் வசதிக்காக அரசாங்கத்தின் ஒற்றை சாளரத்தின் மூலம் எளிதாக்கப்படும்.
திரைப்படத் தயாரிப்பாளர்களின் ஒடிய திரைப்படங்களில் அழகியல் சிறப்பம்சங்கள், உயர் தொழில்நுட்பத் தரங்கள் மற்றும் சமூகத் தொடர்புகள்   ஆகியவற்றை வெளிப்படுத்தும்   கூடுதல் தகுதியுள்ள  ஒடியா மொழித் திரைப்படங்களுக்கு  ரூ .4 கோடி வரை மானியம் வழங்கப்படும் என்றும் இக்கொள்கையில் அறிவிக்கப்பட்டுள்ளது.
குறிக்கோள்கள்
ஒடிசா மாநில திரைப்படக் கொள்கையின் முக்கிய நோக்கங்கள் :
ஊக்கத்தொகை
ஒடிசாவில் திரைப்பட நகரங்கள், சினிமா அரங்குகள் மற்றும் பன்மையாக்கள் வளர்ச்சிக்கு பின்வரும் சலுகைகள் வழங்கப்படும்:
மேற்கோள்கள்
பகுப்பு:ஒடிசா
எம். எஸ். கே. சத்தியேந்திரன்
'''எம். எஸ். கே. சத்தியேந்திரன்' (M. S. K. Sathyendran'') என்பவர் ஓர்  தமிழ்நாட்டின் அரசியல்வாதி ஆவார். இவர் தமிழகத்தின் முன்னாள் சட்டமன்ற உறுப்பினர் ஆவார். இவர் 1971 ஆம் ஆண்டு நடைபெற்ற தமிழ்நாடு சட்டமன்ற தேர்தலில், ராமநாதபுரம் தொகுதியிலிருந்து திராவிட முன்னேற்ற கழக வேட்பாளராக போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:இராமநாதபுரம் மாவட்ட நபர்கள் பகுப்பு:தமிழ்நாடு சட்டமன்ற உறுப்பினர்கள் பகுப்பு:தமிழக அரசியல்வாதிகள்
காஞ்சிபுரம் புண்ணியகோடீசுவரர் கோயில்
காஞ்சிபுரம் புண்ணியகோடீசுவரர் கோயில் (புண்ணியகோடீசம்) என்று அறியப்படும் இது, காஞ்சிபுரத்திலுள்ள ஒரு சிவன் கோயில்  ஆகும். மேலும் திருமால், மற்றும் கசேந்திரன் எனும் யானையும் வழிப்பட்டதாக கூறப்படும் இக்கோயில் பற்றிய குறிப்புகள் காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது.
தல வரலாறு
இத்தலத்திலுள்ள தீர்த்தத்தில் (குளத்தில்) நீராடி இவ்விறைவனை வழிபட்டால், வழிபட்ட புண்ணிய பலன் பன்மடங்கு பெருகுமென்று சொல்லப்படுகிறது. ஆதலினால் இக்கோயில் புண்ணியகோடீசம் எனப்பட்டது.
திருமால் மேகவடிவில் இவ்விறைவனை தாங்கி வழிபட்டமையால், அவருக்கு பணிசெய்த கஜேந்திரன் யானையை, இறைவன் முதலையின் பிடியிலிருந்து மீட்டார், அவ்யானையோடு திருமால் காஞ்சிக்கு வருகைத்தந்து இவ்விறைவனை வழிபட்டார். மனமகிழ்ந்த இறைவன் திருமால் முன் தோன்றி அவருக்கு வேண்டிய வரங்களை கொடுத்தருளினார். அவ்வரங்களால் திருமால் "வரதன்" (வரதராசபெருமாள்) என்னும் நாமத்தையும், அவர் தங்கிய இடம் யானையின் பெயரால் (அத்தி-யானை) அத்திகிரி என்னும் பெரும்பெயர் பெற்று சிறப்புற்றதாக இத்தல வரலாறு காணப்படுகிறது.
அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தில் விஷ்ணுகாஞ்சி என்றழைக்கப்படும், சிறிய காஞ்சிபுரத்தின் கிழக்கு பிராந்திய செட்டிதெருவின் கடைக்கோடியிலுள்ள, வரதராசபெருமாள் கோயிலின் சற்றுமுன்னர் தென்திசையில் சதாவரம் செல்லும் சாலையில் இக்கோயில் அமைந்துள்ளது. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்துநிலையத்திலிருந்து செங்கல்பட்டு செல்லும் சாலையில் சுமார் 3 கிலோமீட்டர் தொலைவிலும்  உள்ளது.
புற இணைப்புகள்
பகுப்பு:காஞ்சிபுரம் மாவட்டத்திலுள்ள சிவன் கோயில்கள்
கழனிவாசல் பாலசுப்பிரமணிய சுவாமி கோயில்
கழனிவாசல் பாலசுப்பிரமணிய சுவாமி கோயில் தமிழ்நாட்டில் தஞ்சாவூர் மாவட்டம், கழனிவாசல் என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
பூசைகள்
இக்கோயிலில் இரண்டு காலப் பூசைகள் நடக்கின்றன. வைகாசி மாதம் வைகாசி விசாகம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கார்ட்டோசாட்-2பி
கார்ட்டோசாட்-2பி (Cartosat 2B) என்பது கதிரவனொத்துப் பாதையில் வலம்வரும் ஓர் புவிநோக்குச் செயற்கைக்கோள் அல்லது செய்மதியாகும். 694 கிலோ எடையுள்ள இந்த கோளானது இந்திய விண்வெளி ஆய்வு மையத்தின் பதினேழாவது இந்தியத் தொலையுணர்வு செயற்கைக்கோள் ஆகும். இது 116 கிலோ அல்ஜிரிய செயற்கைக்கோள், கனடா ( டோர்ரொண்டோ பல்கலைக்கழகம்) மற்றும் சுவிசர்லாந்தின் இரு நானோ செயற்கைக்கோள்கள், ஸ்டுட்சாட் (STUDSAT), ஒரு பிகோ செயற்கைக்கோள் (1 கிலோ எடை விட குறைந்தது) ஆகியவற்றோடு 2010 சூலை 12 ஆம் நாளன்று ஸ்ரீகரிகோட்டா ஏவுதளத்தில் முனைய துணைக்கோள் ஏவுகலத்தினால்(PSLV-C15) செலுத்தப்பட்டது. .
இந்த செயற்கைக்கோள் மின்காந்த நிறமாலையில் உள்ள பூமியின் காண்பகுதியை கருப்பு வெள்ளை படமாக எடுக்கக் கூடிய சகலநிறமுணர் (சநிமு) படம்பிடி கருவியை ஏந்தி சென்றது. மேலும் அது 45 பாகை அளவிற்கு நகரும் பாதைத்திருப்பங்களை அடிக்கடி மேற்கொள்ளும் வகையில் அமைந்ததாகும்.
சூலை 22, 2010 அன்று கார்டோசாட்-2பி தனது விண்வெளிப் பாதையில் இருந்து அலகாபாத்தின் கோட்டை, திரிவேணி சங்கம் மற்றும் மதுரையின் மீனாட்சி அம்மன் கோவில் ஆகியற்றை படம் எடுத்த புகைப்படங்களை வெளியிடப்பட்டது. இந்த புகைப்படங்கள் 0.8 மீ பிரிதிறன் உடையது என்பது குறிப்பிடத்தக்கது. அதாவது 0.8 மீ உயரம் உள்ள பிம்பப்புள்ளியைக் கூட புகைப்படங்களில் தெளிவாய் காணலாம். 64 கிகா பைட்டுகள் கொள்ளளவு கொண்ட திண்மநிலைப் பதிவி இவ்வகையான புகைப்படங்களை பதிவு செய்ய அந்த கோளில் பொருத்தப்பட்டுள்ளது.